เมนส์ไม่มา3เดือนแล้ว เดือนนี้เดือนที่4 มีอาการ เจ็บนมทุกเดือน เดือนละ1-2อาทิตย์ ท้องใหญ่ขึ้นอั้นนี้ไม่รู้อ้วนหรือเปล่า น้ำหนักเพิ่ม 1 กม. ปัสสาวะบ่อยช่วงกลางคืน แต่ไม่ได้มีเพศสัมพันธ์กับผู้ชายเลย สรุปเป็นโรคอะไรคะ ปล.หนูเป็นโรคไทรอยด์ด้วยคะ
สวัสดีค่ะ หากไม่เคยมีเพศสัมพันธ์กับเพศชายเลย โอกาสตั้งครรภ์ก็น่าจะไม่มีค่ะ การที่ประจำเดือนไม่มา อาจจะมีสาเหตุอื่นๆเช่น ฮอร์โมนจากรังไข่ไม่สมดุล ถุงน้ำหลายใบในรังไข่ พังผืดมดลูก ผนังมดลูกบางจากการใช้ยาฮอร์โมน โรคไทรอยด์ทำงานผิดปกติ ความเครียด ความกังวล เป็นต้นหากมีโรคไทรอยด์อยู่เดิม อาจจะเกี่ยวกับความผิดปกติของรอบเดือนที่มีอยู่ตอนนี้ได้ค่ะ ควรไปตรวจติดตามอาการและรับยาไทรอยด์อย่างต่อเนื่อง ถ้าควบคุมโรคไว้ได้ดี ก็จะสามารถช่วยทำให้ประจำเดือนกลับมาเป็นปกติได้ ในขณะนี้ไม่ควรซื้อยาปรับฮอร์โมนใดๆมาใช้เอง อาจปรึกษาแพทย์เรื่องประจำเดือนมาไม่สม่ำเสมอ เพื่อตรวจหาสาเหตุทางนรีเวช คือที่เกี่ยวกับมดลูกหรือรังไข่ที่เป็นไปได้ด้วยค่ะ